
Ministru kabineta rīkojums Nr. 256
Rīgā 2026. gada 5. maijā (prot. Nr. 25 6. §)
Par valsts nekustamo īpašumu pārdošanu
· 1. Saskaņā ar likuma "Par valsts budžetu 2026. gadam un budžeta ietvaru 2026., 2027. un 2028. gadam" 55. panta otro un trešo daļu un Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē šādus nekustamos īpašumus:
· 1.1. nekustamo īpašumu (nekustamā īpašuma kadastra Nr. 0100 020 0035) – zemes vienību (zemes vienības kadastra apzīmējums 0100 020 0035) 0,2044 ha platībā un piecas būves (būvju kadastra apzīmējumi 0100 020 0035 001, 0100 020 0035 002, 0100 020 0035 003, 0100 020 0035 004 un 0100 020 0035 005) – Brīvības ielā 55, Rīgā, kas ierakstīts zemesgrāmatā uz valsts vārda Finanšu ministrijas personā;
· 1.2. nekustamo īpašumu (nekustamā īpašuma kadastra Nr. 0100 020 0060) – zemes vienību (zemes vienības kadastra apzīmējums 0100 020 0060) 0,0765 ha platībā un būvi (būves kadastra apzīmējums 0100 020 0060 001) – Lāčplēša ielā 1, Rīgā, kas ierakstīts zemesgrāmatā uz valsts vārda Ekonomikas ministrijas personā;
· 1.3. nekustamo īpašumu (nekustamā īpašuma kadastra Nr. 0100 520 0011) – būvi (būves kadastra apzīmējums 0100 020 0168 001) – Krišjāņa Valdemāra ielā 32, Rīgā, kopā ar nekustamo īpašumu (nekustamā īpašuma kadastra Nr. 0100 020 0168) – zemes vienību (zemes vienības kadastra apzīmējums 0100 020 0168) 0,1272 ha platībā – Krišjāņa Valdemāra ielā 32, Rīgā, kas ierakstīti zemesgrāmatā uz valsts vārda Ekonomikas ministrijas personā.
· 2. Valsts akciju sabiedrībai "Valsts nekustamie īpašumi" šā rīkojuma 1. punktā minētos nekustamos īpašumus pārdot pēc tam, kad tajos izvietotās valsts institūcijas ir atbrīvojušas nekustamos īpašumus.
· 3.  Pircēji par nekustamajiem īpašumiem maksā euro.
· 4. Nekustamo īpašumu valdītājiem nodot pircējiem šā rīkojuma 1. punktā minētos nekustamos īpašumus 30 dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus.

